Diari Oficial de la Generalitat Valenciana


Sumari del DOGV 4958, del 03-03-2005 (2005/1830)

ORDE de 27 de gener de 2005, de la Conselleria de Cultura, Educació i Esport, per la qual es modifica l'autorització a diversos centres docents privats, en els nivells educatius que s'especifiquen en l'annex.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/1830


Data del document
:   27-01-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * Godella
    * centre d'ensenyament
    * ensenyament privat

ORDE de 27 de gener de 2005, de la Conselleria de Cultura, Educació i Esport, per la qual es modifica l'autorització a diversos centres docents privats, en els nivells educatius que s'especifiquen en l'annex. [2005/A1830]
  
Els expedients han sigut iniciats a instància dels representants de la titularitat dels centres docents privats que sol·liciten la modificació de l'autorització en els nivells educatius que s'especifiquen en l'annex.
  
La Direcció General d'Ensenyament va declarar, per resolucions individualitzades per a cada centre, l'adequació de les instal·lacions proposades, quant a espais educatius es referix, al que disposa la legislació aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i el compromís d'aportar la relació de professors i titulacions respectives abans de l'inici de les activitats educatives corresponents de conformitat amb la legislació aplicable
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.2002), el Reial Decret 1.537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyaments escolars de règim general; el Reial Decret 777/1998, de 30 d'abril (BOE de 08.05.1998), pel qual es desenrotllen determinats aspectes de l'ordenació de la Formació Professional en l'àmbit del sistema educatiu; l'Orde de 2 de febrer de 1998 (DOGV de 11.03.1998), de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991, de 14 de juny, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització, en els nivells indicats, a cadascun dels centres que s'assenyalen en l'annex, amb les característiques, el nombre d'unitats i capacitat màxima de llocs escolars que s'hi especifiquen, de conformitat amb el que establix la disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació (BOE de 24.12.2002), pel que fa a l'Educació Infantil, primer cicle.
  
DISPOSICIONS ADDICIONALS
  
Primera
  
Els centres han de presentar la relació del professorat i les titulacions corresponents, davant la direcció territorial de Cultura, Educació i Esport corresponent, a fi de la seua aprovació abans de l'inici de les activitats educatives, previ informe favorable de la Inspecció Educativa.
  
Segona
  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 27 de gener de 2005
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX
  
Centre: Jardín de Serrería.
  
Titular: Ana María del Pilar Marín Medina.
  
Domicili: c/ Peanya, 19.
  
Localitat: València.
  
Província: València.
  
Codi: 46068700.
  
Modificació que s'autoritza:
  
S'autoritzen dos unitats més d'Educació Infantil, primer cicle, i es reduïxen en dos el nombre d'unitats d'Educació Infantil, segon cicle, de manera que el centre queda configurat en la seua totalitat amb la següent composició:
  
- 5 unitats d'Educació Infantil, primer cicle, amb 81 llocs escolars, distribuïts de la següent manera:
  
- 1 unitat per a xiquets de 0 a 1 anys, amb 8 llocs escolars.
  
- 1 unitat per a xiquets d'1 a 2 anys, amb 13 llocs escolars
  
- 3 unitats per a xiquets de 2 a 3 anys, amb 60 llocs escolars
  
- 1 unitat d'Educació Infantil, segon cicle, amb 24 llocs escolars.
  
Centre: Pax.
  
Titular: Instituto Técnico Profesional Pax, SL.
  
Domicili: c/ Espinosa, 5.
  
Localitat: València.
  
Província: València.
  
Codi: 01493840.
  
Modificació que s'autoritza:
  
S'autoritza una unitat més del cicle formatiu de grau superior de Radioteràpia, de manera que el centre queda configurat en la seua totalitat amb la següent composició:
  
- Cicles Formatius de grau mitjà:
  
- 1 unitat de Gestió Administrativa, amb 20 llocs escolars, en torn de matí.
  
- 2 unitats de Cures Auxiliars d'Infermeria, amb 40 llocs escolars, a impartir en doble torn, una unitat de matí i altra de vesprada.
  
- 2 unitats de Farmàcia, amb 40 llocs escolars, a impartir en doble torn, una unitat de matí i altra de vesprada.
  
- Cicles Formatius de grau superior:
  
- 2 unitats d'Administració i Finances, amb 40 llocs escolars, en torn de matí.
  
- 2 unitats de Dietètica, amb 40 llocs escolars, en torn de matí.
  
- 1 unitat d'Informació i Comercialització Turístiques, amb 20 llocs escolars, en torn de vesprada.
  
- 1 unitat d'Allotjament, amb 20 llocs escolars, en torn de vesprada.
  
- 1 unitat d'Agències de Viatge, amb 20 llocs escolars, en torn de vesprada.
  
- 1 unitat de Documentació Sanitària, amb 20 llocs escolars, en torn de matí.
  
- 1 unitat d'Integració Social, amb 20 llocs escolars, en torn de matí.
  
- 2 unitats de Radioteràpia, amb 40 llocs escolars, a impartir en doble torn, una unitat de matí i altra de vesprada.
  
Centre: Pío XII.
  
Titular: Hermandad de Sacerdotes Operarios Diocesanos del Corazón de Jesús.
  
Domicili: c/ Alboraia, 9.
  
Localitat: València.
  
Província: València.
  
Codi: 65602954.
  
Modificació que s'autoritza:
  
S'autoritzen dos unitats d'Educació Especial, suport a la integració, una per a Educació Primària i altra per a Educació Secundària Obligatòria, de manera que el centre queda configurat en la seua totalitat amb la següent composició:
  
- 9 unitats d'Educació Infantil, segon cicle, amb 194 llocs escolars.
  
- 18 unitats d'Educació Primària, amb 450 llocs escolars.
  
- 12 unitats d'Educació Secundària Obligatòria, amb 360 llocs escolars.
  
- 4 unitats de Batxillerat, amb 140 llocs escolars.
  
- 2 unitats d'Educació Especial (suport a la integració, 1 per a Educació Primària i una altra per a Educació Secundària Obligatòria), amb 30 llocs escolars.
  
Centre: San Bartolomé.
  
Titular: Arquebisbat de València.
  
Domicili: c/ Mayor, 42.
  
Localitat: Godella.
  
Província: València.
  
Codi: 15612102.
  
Modificació que s'autoritza:
  
S'autoritza una unitat d'Educació Especial (suport a la integració), de manera que el centre queda configurat en la seua totalitat amb la següent composició:
  
- 3 unitats d'Educació Infantil, segon cicle, amb 75 llocs escolars.
  
- 6 unitats d'Educació Primària, amb 150 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 4 unitats de Batxillerat, amb 140 llocs escolars.